Francisco Duque III

Francisco Tiongson Duque III (lahir 13 Februari 1957) ialah seorang doktor dan pegawai kerajaan Filipina yang kini bertugas sebagai Setiausaha Kesihatan sejak 2017 dalam Kabinet Presiden Rodrigo Duterte, jawatan yang dipegangnya dahulu dari 2005 hingga 2010 dalam Kabinet Presiden Gloria Macapagal Arroyo. Dari 2010 hingga 2015, beliau berkhidmat sebagai Ketua Suruhanjaya Perkhidmatan Awam.Dr. Francisco T. Duque III, MD, MSc, Chairman, Philippine Civil Service Commission . Suruhanjaya Perkhidmatan Awam Filipina. 

Kehidupan awal dan pendidikan
Duque memperoleh diploma sekolah menengahnya dari Lourdes School of Quezon City pada 1974 dan ijazah sarjana muda dalam bidang zoologi dari Universiti Santo Tomas (UST) pada 1978. Beliau kemudian memperoleh gelaran Doktor Perubatan dari Fakulti Perubatan dan Pembedahan UST pada tahun 1982. Duque melanjutkan pendidikannya di Amerika Syarikat, di mana dia memperoleh ijazah Sarjana Sains dalam bidang patologi dari Universiti Georgetown pada 1987. Duque berada Georgetown di mana beliau menjalani latihan ilmiah dalam bidang imunologi dari 1985 hingga 1988. Pada 1992, Duque menamatkan kursus pascasiswazah mengenai pendidikan eksekutif tentang Pengurusan Program Kesihatan di Sekolah Kesihatan Awam Universiti Harvard dan Graduate School of Management di Boston, Amerika Syarikat.

Pandemik COVID-19
Setiausaha Duque bertugas di Jabatan Kesihatan semasa pandemik COVID-19. Sebelum pandemik merebak ke Filipina, sementara kes-kes melonjak naik di Hubei, China, Duque mengatakan kepada ahli Dewan Perwakilan selama Jam Pertanyaan bahawasanya larangan sementara terhadap pelancong China telah menjadi salah satu pilihan yang sedang dikaji oleh pemerintah untuk mengelakkan kematian yang disebabkan SARS-CoV-2, mungkin ada "kesan politik dan diplomatik" yang serius dengan tindakan sedemikian. Ketika kes Filipina (penularan tempatan) meningkat dan dengan kapasiti ujian yang terhad, beliau mewajarkan pelanggaran protokol ujian untuk COVID-19. Di bawah kepemimpinannya, Filipina hanya mampu melakukan 1,000 ujian setiap hari untuk memberi perkhidmatan kepada 105 juta rakyat Filipina di seluruh negara.

Pada 19 Mac 2020, Duque menjalani kuarantin di rumah setelah salah seorang pegawainya dijangkiti oleh COVID-19. Beliau diuji untuk COVID-19 kerana beliau menderita penyakit asma dan hipertensi, menurut pesanan teks oleh Setiausaha Kesihatan Maria Rosario Vergeire. Tiga hari kemudian pada 22 Mac 2020, hasil ujianya disahkan negatif.

Pengiktirafan

 Presiden Rotary Paling Cemerlang, District 3790 (1993)
 Anugerah Kepimpinan Alumni Thomasian (TOTAL) yang Luar Biasa dalam Bidang Perkhidmatan Kerajaan (2004)
 Anugerah Sains Albertus Magnus  oleh UST College of Sains atas pencapaiannya dalam Sains Perubatan, Kesihatan Awam dan Pengawalan Program Insurans Kesihatan Kebangsan (2007).

Rujukan

|-

Kategori:Orang hidup
Kategori:Kelahiran 1957
Kategori:Penjawat awam Filipina